4. ΒΑΣΙΛΙΚΟΝ ΔΙΑΤΑΓΜΑ της 26 Αυγ./9 Σεπτ. 1936 Περί χορηγήσεως αδειών οπλοφορίας. Εξεδόθη βάσει του άρθρ. 8 του νόμ. 286/1914 (ανωτ. αριθ. 1). Άρθρ.1.-Η άδεια του φέρειν όπλα εκ των υπό του άρθρ. 2 του νόμ. 286 οριζομένων παρέχεται υπό των παρ’ αξιωματικών διοικουμένων αστυνομικών υπηρεσιών του τόπου της κατοικίας ή μονίμου διαμονής του αιτούντος την άδειαν επί τη βάσει εγγράφου αιτήσεως του ενδιαφερομένου, δεόντως χαρτοσεσημασμένης, εν η δέον να γίνεται μνεία ότι δεν υφίστανται, ως προς τον αιτούντα, οι λόγοι του άρθρ. 6 του ειρημένου νόμ. 286. Άρθρ.2.-Αι αρμόδιαι δια την χορήγησιν τοιούτων αδειών αστυνομικαί αρχαί, χορηγούσι ταύτας εντός 24 ωρών από της εις αυτάς υποβολής της αιτήσεως, με την επιφύλαξιν της ακυρώσεως της χορηγηθείσης αδείας, κατά τας διατάξεις του άρθρ. 6 του από 18 Ιουλ. 1914 Β.Δ/τος περί αδείας προς κατασκευήν, εισαγωγήν και εμπορίαν όπλων και περί αδείας προς οπλοφορίαν (ανωτ. αριθ.2), μετά την συγκέντρωσιν υπ’ αυτών των αναγκαίων πληροφοριών, ας τινας υποχρεούνται να αιτώσιν αρμοδίως. Άρθρ.3.-1.Αι άδειαι οπλοφορίας ισχύουσι μόνον     εντός     της    περιφερείας    της   εκ δού(Αντί της σελ. 339) Σελ. 339 (α) Τεύχος 383-Σελ.13 σης ταύτης αστυνομικής αρχής, εφ’ όσον δεν περιωρίσθη υπό της αρχής ταύτης η τοπική ισχύς αυτών. 2.Προκειμένου περί των πόλεων εν αις εφαρμόζεται ο θεσμός της αστυνομίας πόλεων, η άδεια του φέρειν όπλον εν ταις πόλεσι παρέχεται υπό των οικείων αστυνομικών διευθυντών. Άρθρ.4.-«Συντρεχούσης αρκούντως δεδικαιολογημένης ανάγκης οπλοφορίας εις περιφερείας πλειόνων αστυνομικών αρχών, η υπό της οικείας αστυνομικής αρχής εκδοθείσα άδεια, ίνα ισχύση και εκτός της περιφερείας αυτής, δέον να τύχη της εγκρίσεως και των κατά περιφερείας αρμοδίων αστυνομικών αρχών. Η αυτή άδεια δια να ισχύση καθ’ όλον το Κράτος δέον να τύχη της εγκρίσεως των Αρχηγείων Βασιλικής Χωροφυλακής, δια τας περιφερείας εις ας την αστυνομίαν ασκεί η Χωροφυλακή, και Αστυνομίας Πόλεων δια τας λοιπάς περιφερείας. Η κατά τ’ ανωτέρω παρεχομένη έγκρισις καταχωρείται επί του δελτίου αδείας οπλοφορίας επί τη καταβολή των νενομισμένων δια τας αδείας οπλοφορίας τελών». 2.Καταργείται το από 12/22 Ιαν. 1935 Δ/μα περί των αρμοδίων αρχών προς χορήγησιν αδειών οπλοφορίας. Η παρ. 1 αντικατεστάθη ως άνω υπό του άρθρου μόνου του Β.Δ/τος της 5/18 Απρ. 1940 περί συμπληρώσεως του από 26 Αυγ./9 Σεπτ. 1936 Β.Δ/τος. 